Hotărârea Tribunalului (Camera a cincea) din 11 iulie 2018 – Rogesa/Comisia
(Cauza T‑643/13)
„Acces la documente – Regulamentul (CE) nr. 1049/2001 – Sistem de comercializare a cotelor de emisie de gaze cu efect de seră – Cerere de acces la informații referitoare la determinarea celor mai eficiente 10 % instalații din industria siderurgică – Refuzul accesului – Excepție privind protecția intereselor comerciale ale unui terț – Interes public superior – Regulamentul (CE) nr. 1367/2006 – Noțiunea de informații care se referă la emisii în mediu – Respectarea termenelor”
1.      Instituțiile Uniunii Europene – Dreptul de acces public la documente – Regulamentul nr. 1049/2001 – Nerespectarea de către Comisie a termenelor impuse pentru a răspunde la o cerere de confirmare a accesului – Decizie implicită de respingere – Menținerea competenței Comisiei de a răspunde în afara termenului la o cerere de acces
(art. 296 TFUE; Regulamentul nr. 1049/2001 al Parlamentului European și al Consiliului, art. 8)
(a se vedea punctele 43-46)
2.      Instituțiile Uniunii Europene – Dreptul de acces public la documente – Regulamentul nr. 1049/2001 – Obiect – Excepții de la dreptul de acces la documente – Interpretare și aplicare stricte
[art. 15 alin. (3) TFUE; Regulamentul nr. 1049/2001 al Parlamentului European și al Consiliului, considerentul (4) și art. 1 și 4, și Regulamentul nr. 1367/2006 al Parlamentului European și al Consiliului, art. 1]
(a se vedea punctele 62-64)
3.      Instituțiile Uniunii Europene – Dreptul de acces public la documente – Regulamentul nr. 1049/2001 – Excepții de la dreptul de acces la documente – Obligația de motivare – Conținut
[art. 296 TFUE; Regulamentul nr. 1049/2001 al Parlamentului European și al Consiliului, considerentul (2) și art. 4]
(a se vedea punctele 65-67)
4.      Instituțiile Uniunii Europene – Dreptul de acces public la documente – Regulamentul nr. 1049/2001 – Excepții de la dreptul de acces la documente – Protecția intereselor comerciale ale unei persoane determinate – Întindere
[Regulamentul nr. 1049/2001 al Parlamentului European și al Consiliului, art. 4 alin. (2) prima liniuță]
(a se vedea punctul 69)
5.      Instituțiile Uniunii Europene – Dreptul de acces public la documente – Regulamentul nr. 1049/2001 – Excepții de la dreptul de acces la documente – Protecția intereselor comerciale – Refuzul accesului – Obligația de motivare – Conținut
[Regulamentul nr. 1049/2001 al Parlamentului European și al Consiliului, art. 4 alin. (2) prima liniuță]
(a se vedea punctul 70)
6.      Instituțiile Uniunii Europene – Dreptul de acces public la documente – Cerere de acces care vizează informații privind mediul – Aplicarea Regulamentului nr. 1367/2006 ca lex specialis în raport cu Regulamentul nr. 1049/2001 – Incidență – Obligația de interpretarea strictă a excepțiilor de la dreptul de acces
[Regulamentul nr. 1049/2001 al Parlamentului European și al Consiliului, art. 4, și Regulamentul nr. 1367/2006 al Parlamentului European și al Consiliului, considerentul (15) și art. 3 și 6 alin. (1)]
(a se vedea punctul 71)
7.      Instituțiile Uniunii Europene – Dreptul de acces public la documente – Regulamentul nr. 1049/2001 – Excepții de la dreptul de acces la documente – Refuz fondat pe existența unui acord de nedivulgare încheiat cu un terț – Inadmisibilitate
[Carta drepturilor fundamentale a Uniunii Europene, art. 42; Regulamentul nr. 1049/2001 al Parlamentului European și al Consiliului, art. 4, și Regulamentul nr. 1367/2006 al Parlamentului European și al Consiliului, considerentul (15)]
(a se vedea punctul 74)
8.      Instituțiile Uniunii Europene – Dreptul de acces public la documente – Regulamentul nr. 1049/2001 – Excepții de la dreptul de acces la documente – Aplicare într‑o perioadă maximă de 30 de ani – Posibilitate de reducere a acestei perioade pe baza Directivei 2016/943 – Excludere
[Regulamentul nr. 1049/2001 al Parlamentului European și al Consiliului, art. 4 alin. (7); Directiva Parlamentului European și a Consiliului 2016/943, art. 8]
(a se vedea punctul 90)
9.      Instituțiile Uniunii Europene – Dreptul de acces public la documente – Cerere de acces care vizează informații privind mediul – Regulamentul nr. 1367/2006 – Informații care se referă la emisii în mediu – Noțiune – Interpretare largă
[Regulamentul nr. 1367/2006 al Parlamentului European și al Consiliului, art. 6 alin. (1)]
(a se vedea punctele 100, 105 și 106)
10.    Instituțiile Uniunii Europene – Dreptul de acces public la documente – Cerere de acces care vizează informații privind mediul – Regulamentul nr. 1367/2006 – Informații care se referă la emisii în mediu – Noțiune – Suficiența unei legături directe între informațiile și emisiile în cauză – Inadmisibilitate
[art. 339 TFUE; Regulamentul nr. 1049/2001 al Parlamentului European și al Consiliului, art. 4 alin. (2) prima liniuță, și Regulamentul nr. 1367/2006 al Parlamentului European și al Consiliului, considerentul (2) și art. 2 alin. (1) lit. (d)]
(a se vedea punctele 101 și 103)
Obiectul
Cerere întemeiată pe articolul 263 TFUE prin care se solicită anularea deciziei Comisiei din 25 septembrie 2013 prin care reclamantei i s‑a refuzat accesul la documente care conțin informații privind bazele de calcul utilizate de Comisie pentru determinarea celor mai eficiente 10 % instalații care au servit drept punct de pornire pentru definirea principiilor de stabilire a criteriilor de referință ex‑ante, în conformitate cu articolul 10a din Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului (JO 2003, L 275, p. 32, Ediție specială, 15/vol. 10, p. 78)
Dispozitivul
1)
Respinge acțiunea.
2)
Obligă Roheisengesellschaft Saar mbH la plata cheltuielilor de judecată.